# Boris Godunov

### Wikipedia

Boris Godunov

Boris Fjodorovitš Godunov (ven. Борис Фёдорович Годунов, s. 1552 – k. 1605) oli Venäjän tsaari vuodesta 1598. Hän oli jo edeltäjänsä Fjodor I:n aikana tosiasiallisesti (de facto) valtakunnan asioiden johtaja. Godunov-suvun alkuperä on tataariväestön parissa ja siten Boris oli ensimmäinen tsaari jolla ei ollut sukulaisuussidettä myyttiseen Rurikiin. Tämä aiheutti hänelle jatkuvia sisäpoliittisia vaikeuksia, varsinkin hänen poikiensa perinnöllisyyskysymyksessä. Hänen hallitusaikaansa leimaavatkin monet vaikeat kriisit kuten esimerkiksi Vale-Dimitrin tapaus.

## [muokkaa] Aika ennen tsaariutta

Godunov aloitti valtion palvelemisen jo Iivana Julman hovin alaisuudessa. 1571 hän vahvisti asemaansa naimalla tsaarin suosikin, Maljuta Skuratovin, tyttären Marian. 1580 valitsi Iivana Boriksen siskon, Irinan, kruununperijä Fjodorin vaimoksi, mikä toi Borikselle pajarin arvon. Kuolinvuoteellaan nimitti Iivana Boris Godunovin Romanovien kanssa jo täysi-ikäisen kruununprinssin kaitsijaksi - määräys joka pohjautui pitkälti Fjodorin heikkoihin älynlahjoihin.

Fjodorin hallitsijakausi alkoi kapinan merkeissä. Sen tarkoitus oli nostaa prinssi Dimitri II valtaistuimelle Fjodorin sijaan, mutta lopputuloksena hänet ja hänen perheensä karkotettiin Uglitšiin. Fjodorin kruunauksen yhteydessä myös Boris sai osansa kullasta ja kunniasta ja Godunovin tärkeimmän kilpailijan Nikita Romanovitšin kuoleman jälkeen ei hänellä ollut merkittäviä kilpailijoita. Käytännössä valta keskittyi Boriksen käsiin kun heikosta Fjodorista ei ollut valtionasioiden hoitajaksi.

## [muokkaa] Godunov tsaarina

Lapsettomaksi jääneen Fjodorin kuoltua tammikuussa 1598 näki Boris tilaisuutensa tulleen ja hän anasti vallan itselleen. Vaikka Boris ei ennenkuulumattomasti ollutkaan rurikilaista sukujuurta, puolsi ortodoksisen kirkon patriarkka Job silti hänen valintaansa, koska uskoi Boriksen olevan oikea vaihtoehto luotsaamaan maan läpi senhetkisestä epävakaasta kaudesta. Boris ei kuitenkaan suostunut ottamaan tsaariutta vastaan ilman maapäivien (Zemski sobor) tukea. Nämä kuitenkin valitsivat Boriksen hallitsijakseen yksimielisesti ja Godunov kruunattiin syyskuussa 1598 tsaariksi.

## [muokkaa] Boris Godunov kulttuurin kuvaamana

Aleksandr Puškin kirjoitti Boris Godunovista kuuluisan näytelmän ja Modest Musorgski tähän perustuen oopperan.

## [muokkaa] Perhe

Vaimo noin vuodesta 1570 Maria Grigorjevna Skuratova, murhattiin vuonna 1605. Liitosta syntyi kaksi lasta:

1. Fjodor II (s. 1589)
2. Ksenia

| Tämä Venäjään liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/r/Boris_Godunov_bc89.html

Luokka: Venäjä-tyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Català
- Česky
- Deutsch
- English
- Français
- Hrvatski
- Italiano
- Nederlands
- 日本語
- Polski
- Português
- Русский
- Slovenščina
- Svenska
- 中文